কিতসুনে
"কিতসুনে" (狐, キツネ) শব্দটি 'শিয়াল' এর একটি জাপানি প্রতিশব্দ , বিশেষত এটি বলতে পূর্ব এশিয়ার "লাল শিয়াল"কে বুঝায়। জাপানি রুপকথায় শিয়ালের গল্প খুব প্রচলিত বিষয়; বিভিন্ন গল্পে কিংবদন্তির শিয়ালদের জ্ঞানী ও বুদ্ধিমান জন্তু এবং অতিপ্রাকৃতিক শক্তির অধিকারি বলে বিবেচনা করা হয়। "ইওকাই" লোককথা অনুসারে তারা মানবরূপ ধারণ করতে সক্ষম। কিতসুনেরা কিছু লোককথায় এই ক্ষমতা ব্যবহার করে অন্যদের ধোঁকা দিলেও অধিকাংশ  গল্পেই তাদের বিশ্বস্ত,অভিভাবক, বন্ধু ,প্রেমিকা ও স্ত্রী হিসেবে বর্ণনা করা হয়। শিয়াল আর মানুষ প্রাচীন জাপানে একসঙ্গে বাস করত, এই সহবস্থানের জন্যই শিয়াল কেন্দ্রিক নানান লোককথা জন্ম নিয়েছে। কিতসুনে ইনারির (একজন শিন্তো দেবতা) সঙ্গে ঘনিস্তভাবে জড়িত, এবং ইনারির বার্তাবাহক হিসেবে কিতসুনের অতিপ্রাকৃতিক শক্তির তাৎপর্য বৃদ্ধি পায়। কিতসুনের এক থেকে নয়টি লেজ থাকতে পারে। লেজের ক্রমবর্ধমান সংখ্যা তার উচ্চ ক্ষমতা, বুদ্ধি ও বয়স নির্দেশ করে। তাদের ক্ষমতা ও প্রভাবের জন্য কিছু লোক তাদের দেবতার মত বলি উৎসর্গ করে। তবে শিয়ালদের প্রায়ই "অশুভশক্তিধারী প্রাণী" হিসাবে দেখা হত, বিশেষত কুসংস্কারাচ্ছন্ন ইডো সময়কালে (১৬০৩-১৮৬৭) মানুষ তাদের বিশ্বাসযোগ্য বলে মনে করত না ।(কিছু ব্যাজার ও বিড়ালের অনুরূপ)